Delavan-Darien tech ed program helps students explore alternate career paths ( 2759 )
Delavan woman charged with sixth OWI ( 2379 ) Departement sal “geen-fooi”-skool ondersoek | Maroela Media
Departement sal “geen-fooi”-skool ondersoek
Die departement van onderwys in Gauteng het Maandag met ŉ ondersoek begin oor ŉ skool in Centurion wat nie enige skoolfonds hef nie, maar ŉ leerling geskors het omdat sy nie skoolfonds kon betaal nie.
Phumla Sekhonyane, woordvoerder van die departement, het gesê ŉ beampte van die distrikskantoor sal Maandag begin ondersoek instel. “Ons sal na afloop van die ondersoek op die verslag reageer,” het sy gesê.
Sekhonyane kon nie ŉ berig bevestig dat Laerskool Walter Sisulu in Olievenhoutbosch ŉ geen-fooi-skool is nie. Sy het gesê dit sal tydens die ondersoek bevestig word.
Volgens ŉ dokument van die departement van onderwys word ouers van leerders by geen-fooi-skole vrygestel van die betaling van verpligte skoolgeld, maar is nie uitgesluit uit die maak van vrywillige bydraes tot die skool nie. Skoolbeheerrade het glo ook steeds ŉ verantwoordelikheid om fondse in te samel selfs al is die skool as ŉ geen-fooi-skool verklaar.
Die Sowetan het Maandag berig dat ŉ sesjarige leerling egter by die laerskool geskors is omdat haar ma nie die skoolfonds kon bekostig nie. Die Graad R-leerling is nou al twee maande lank by die huis. “Ek het die hoof gaan sien, maar hy was ongenadig en het my en my dogter die deur gewys,” het die meisie se ma gesê.
Die skoolhoof, Garos Kabinde, wou nie kommentaar lewer op die berig nie en het alle navrae na die departement verwys.
Kaal man jaag in werkswinkel vas
15 000 Kuruman-skoliere moet grade herhaal
Praat afrikaans of hou jou bek!
Hoe verwag die klomp dat enige instansie kan funksioneer sonder enige inkomste? Ek verstaan subsidies word toegeken, maar die subsidies is is so klein dat die betrokke instansies nie anders kan as om ‘n klein maandelikse bedrag te verwag van die ouers nie. Dit is die groot rede hoekom dinge is soos dit is. Die subsidies is te klein om genoeg onnies aan te stel en die skool nog aan die gang te hou, dis hoekom klasse so oorvol is (35 tot 50 kinders per klas) en onderwysers liewers verkies om hulle dienste by privaatskole te bied, aangesien die voordele… Lees meer »
Ek laat my nie vertel een van daardie ouers sal ‘n vrywyllige bydrae maak nie, dis mos dan nou te lekker om die gravy trein te ry!
Ek was ook betrokke by ‘n geen-fooi-skool waar die graad R kinders skoolfonds moes betaal.Volgens my kennis is dit net die kinders vanaf graad 1 wat deur die departement as geen-fooi-kinders gesien word, omdat graad R nognie verpligtend is nie. Enige skool moet tog, as daar ‘n graad R-klas of twee is, êrens die nodige geld vandaan kry om te kan funksioneer. Dis soos ek dit nog altyd verstaan het.